**НЕОБХОДИМИ ДОКУМЕНТИ ЗА КАНДИДАТСТВАНЕ ПО НАПРАВЛЕНИЕ: „КУЛТУРНИ ДИАЛОЗИ“**

**ПРОГРАМА “ВЪНШНА И ВЪТРЕШНА МОБИЛНОСТ”:**

1. Попълнен формуляр за проект;
2. Попълнен формуляр за бюджет;
3. Актуално състояние или друг документ за доказване на юридическия статут – ако е приложимо;
4. В случай, че пътува група, се прилага списък с имената на пътуващите;
5. За пътувания на софийски творци и културни оператори се прилага копие от покана или одобрена заявка за участие от приемащата организация (придружена от легализиран превод на български език);
6. За гостувания на територията на София се прилага копие на потвърждение за участие от гостуващата страна;
7. Препоръка за проекта от външен за организацията авторитет. *Препоръката следва да съдържа информация и оценка за проекта, кандидата и евентуалния принос на проекта*;
8. Оферта от транспортна компания за стойността на пътуването (за билети - може и разпечатка от интернет);
9. Професионално CV за ръководителя на проекта, както и в проектите за чужди посещения в столицата – CV за гостите, които се канят. CV трябва да съдържа информация за професионалната квалификация и професионалния опит на кандидата / госта;
10. Декларация за авторски и сродни права – образец №1;
11. Декларация за достоверност на приложената и попълнена информация – образец №2;
12. Декларация за информираност и съгласие за участие – образец №3.

**В случай, че проектът бъде включен в Списъка с одобрени за финансиране проектни предложения от Творческия съвет, съгласно чл.29, ал.3 и ал.5 от Правилата за работата на Столична програма „Култура”, се изисква представянето на следните документи:**

1. Актуализирано проектно предложение и бюджет, съгласно препоръките на оценителите (ако е приложимо);
2. Удостоверение за наличието или липсата на задължения към държавата;
3. Свидетелство за съдимост за управляващия (управляващите) кандидатстващата организация.